OpenLLM-France/wikimedia huggingface dataset:
# Gordon Moore

Gordon Earl Moore (San Frantzisko, 1929ko urtarrilaren 3a – Waimea, Hawaii, 2023ko martxoaren 24a) ekintzaile, kimiko, filantropo, ingeniari eta fisikari estatubatuarra izan zen, Intelen sortzaileetako bat eta Mooreren legearen egilea.

## Biografia

San Frantziskon (Kalifornia) jaio zen 1929ko urtarrilaren 3an. Berkeleyko Kaliforniako Unibertsitatean kimikan lizentziatu zen 1950ean eta kimikan eta fisikan doktorea Kaliforniako Teknologia Institutuan (Caltech) 1954an. Berkeley-n ikasi aurretik, San Jose Estatuko Unibertsitatean eman zituen bere lehen bi graduko urteak eta han Betty emaztea ezagutu zuen.
William Shockley Caltech-eko graduatuarekin bat egin zuen Shockley Semiconductor Laboratory-n (Benchmark Instruments-en dibisioa), baina "Traitorous Eight"-ekin batera alde egin zuen Sherman Fairchild-ek haiek babestea eta Fairchild Semiconductor Corporation sortzea onartu zuenean.
1968ko uztailean Intel sortu zuen Robert Noycerekin batera, presidenteorde exekutibo gisa aritu zen arte, 1975ean presidente eta zuzendari nagusi izan zen arte. 1979ko apirilean, administrazio kontseiluko kide egin zen, baita zuzendari nagusi ere, eta bi karguak izan zituen 1987ko apirilean, zuzendari nagusi kargua utzi zuen arte. Zuzendaritza Batzordeko kide emeritu gisa kolaboratu zuen.
2001ean, berak eta bere emazteak 600 milioi dolar eman zizkioten Caltech-i, goi-mailako hezkuntza-erakunde bati inoiz egin den dohaintzarik handiena. Moorek esan zuen honek Caltech ikerketa eta teknologiaren lidergoan mantentzea zela. Caltech Patronatuko kide izan zen 1994tik 2000ra eta hortik aurrera.
2003an Zientziaren Aurrerapenerako Amerikako Elkarteko kide hautatu zuten.
Cambridgeko Unibertsitateko Matematika Zientzien Zentroko Liburutegia bere omenez eta Betty Irene Whitaker emaztearen omenez izendatu zuten, baita Caltech-eko Moore laboratorioen eraikina (1996) ere. vv bb nn mm kk ll dd

## Mooreren legea

Mooreren legea 1965eko apirilaren 19ko artikulu batean argitaratu zen Electronics aldizkarian).
Bertan, 24 hilabetean behin, ordenagailuen potentzia bikoiztu egingo zela formulatu zuen. Ordenagailuen gaitasunen garapen horrek bere zereginetan tresna informatikoak erabiltzen dituzten informatikariak eta, batez ere, ikertzaile eta langileak lan-dinamika birdiseinatu behar izan ditu. Informazioaren eta Dokumentazioaren alorrean (adibidez), biltegiratze, memoria eta datuak berreskuratzeko ahalmenak bultzatu ditu programatzaileak eta informatikariak lege hori kontuan hartzera beren datu-baseak, informazio-gordailuak edo katalogo automatizatuak eguneratzean.

## Erreferentziak

* ↑ «Gordon Moore, Intel Co-Founder, Dies at 94» Business Wire 2023-03-24.

## Kanpo estekak

* Betty eta Gordon Moore liburutegia
* Biografia Intel gunean
* Ahozko historia
* Forbes.com: munduko pertsona aberatsenak
* Moorek nanoelektronikari buruz hitz egiten du
* Kable aldizkariko artikulua
* Datuak: Q243969
* Multimedia: Gordon Moore / Q243969
# Gordon Ramsay

Gordon James Ramsey (1966ko azaroaren 8a, Johnstone, Renfrewshire) eskoziar sukaldari eta telebista aurkezle bat da. Bere sukaldari ibilbide osoan 17 Michelin izar jaso ditu.
Bere sukaldari jardueraz gain, Ramsay sukaldaritzari buruzko telebista saioak aurkezteagatik ere ezaguna da, bai Erresuma Batua nahiz AEBetan. Berak aurkeztutako saio ezagunen artean honako hauek daude: Hell's Kitchen, The F Word, Kitchen Nightmares, Hotel Hell eta MasterChef saioaren estatubatuar bertsioa.

## Erreferentziak

* ↑ (Ingelesez) Larson, Sarah. (2023-04-07). «Which Chefs Have Earned the Most Michelin Stars?» Escoffier (Noiz kontsultatua: 2023-11-07).

## Kanpo estekak

* Gordon Ramsey sukaldariaren webgunea (Ingelesez)
* Datuak: Q15280
* Multimedia: Gordon Ramsay / Q15280
# Gordon Milne

Gordon Milne (1937ko martxoaren 29a - ) Ingalaterrako futbolari ohi eta entrenatzailea da.

## Selekzio nazionala

Ingalaterrako selekzioarekin :
| Urtea | Partida | Gol |
| 1963 | 5 | 0 |
| 1964 | 8 | 0 |
| Guztira | 13 | 0 |

## Kanpo loturak

* National Football Teams
* (Japonieraz) J.League Data Site
* Datuak: Q1370298
* Multimedia: Gordon Milne / Q1370298
# Gordon urakana (2006)

Gordon urakana 2006ko 7. ekaitza, eta denboraldiko hirugarren urakana izan zen.

## Kanpo estekak

* (Ingelesez) Ekaitzari buruzko txostena Floridako urakanen ikerketarako erakundearen webgunean.
* Datuak: Q2422495
* Multimedia: Hurricane Gordon (2006) / Q2422495
2006ko Atlantikoko zikloi tropikalak :
| Alberto | Beryl | Chris | Debby | Ernesto | Florence | Gordon | Helene | Isaac | Joyce | Kirk | Leslie | Michael | Nadine | Oscar | Patty | Rafael | Sandy | Tony | Valerie | William |
# Gordon Heights (New York)

    Artikulu hau Estatu Batuetako herriari buruzkoa da; beste esanahietarako, ikus «Gordon».
Gordon Heights Ameriketako Estatu Batuetako erroldak esleitutako leku bat da. Suffolk konderrian kokatuta dago, New York estatuan. 3.981 biztanle ditu, 4,449507 kilometro koadroko azaleran banatuta.

## Ikus, gainera

* Suffolk konderria

## Kanpo estekak

* Datuak: Q3460365
# Gordoncillo

Gordoncillo Leongo Herriko udalerri bat da, Leongo probintzian kokatuta. Esla-Campos eskualdean dago, itsas mailatik 747 m metrora, eta km²-ko azalera hartzen du.
2009ko urtarrilaren 1eko erroldaren arabera 498 biztanle zituen eta 2023 urteko erroldaren arabera 325 biztanle zituen.

## Ikus, gainera

* Leóngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q141185
* Multimedia: Gordoncillo / Q141185
# Hero (2002ko filma)

Hero, txineraz 英雄 (euskaraz Heroi), 2002ko Zhang Yimou txinatar zinema zuzendariaren borroka arteetako film bat da. Jet Li, Tony Leung, Maggie Cheung, Chen Daoming, Zhang Ziyi eta Donnie Yen aktoreek antzeztu zuten. K.a 227an Jing Kek burututako Qin Shi Huang erregearen hilketan saiakeran oinarritua dago.
Gaur egun arte Txinako Herri Errepublikan ekoitzitako inoizko film garestiena da eta Ingelesez besteko film onenaren Oscar Sariaren izendapena jaso zuen.

## Argumentua

Oharra: Atal honek istorio osoa edo amaiera argitzen du.
Txina nagusitasuna bereganatzeko beren artean borrokatzen ziren zazpi erresumetan banandua zegoenean, miseria eta heriotza herrialde osoan barna hedatu ziren. Quin erresumako Qin Shi Huang (Chen Daoming) erregea Txinaren batasuna lortu eta lehenbiziko enperadorea bilakatzeko ideiarekin obsesionatua zegoen, horregatik gainontzeko erresumetako monarkak hura hiltzen saiatu ziren. Qin Shi Huang hiltzeko kontratatutako hiltzaile izugarrienen artean Ezpata Hautsi (Tony Leung Chiu-Wai), Elur Hegalari (Maggie Cheung) eta Zeru Luze (Donnie Yen) zeuden. Qin Shi Huang erregeak hiru hiltzaile horiek akatzea lortzeko gai denari boterea, aberastasuna eta audientzia pribatua eskeintzea hitzeman du, baina ia ezinezkoa dirudien betebeharra da. Hortaz, Izen Gabe (Jet Li) enigmatikoa bere kondairazko arma hiltzaileekin batera errege jauregian aurkeztean, erregea haren istorioa entzuteko gogotsu agertuko da.

## Aktoreak

* Jet Li: Izen Gabea
* Tony Leung Chiu-Wai: Ezpata Hautsia
* Maggie Cheung: Elur Hegalari
* Chen Daoming: Qin Shi Huang, Qin erresumako erregea
* Donnie Yen: Zeru Luze
* Zhang Ziyi: Ilargi

## Kanpo estekak

* IMDBko fitxa irakurgai (Ingelesez)
* Datuak: Q260379
# Hero (Chad Kroegerren abestia)

'Hero (euskaraz Heroi) Nickelback kanadiar rock musika taldeako burua den Chad Kroeger abeslariaren abesti bat da. 2002ko Spider-Man filmaren soinu bandako abestietako bat izan zen.

## Kanpo estekak

* Hero abestiaren bideoklipa ikusgai eta entzungai (Ingelesez)
* Datuak: Q2734581
# Herodes Antipas

Herodes Antipas (antzinako grezieraz: Ἡρῴδης Ἀντίπατρος, Hērǭdēs Antipatros), Herodes Tetrarka izenaz ere ezaguna (Judea, K.a. 20 – Lugdunum Convenarum, 39) Galilea eta Pereako tetrarka izan zen (K.a. 4-39). Herodes I.a Handiaren eta Malthace samariarraren seme eta Herodes Arkelaoren anaia zen.
Erroman hazia izan zen, bere anaia Arkelaorekin eta bere anaiorde Herodes Filiporekin batera. Herodes Antiparen aita hil ondoren, Augusto enperadoreak Galilea eta Pereako tetrarkia eman zion. Bere anaiorde Herodes Filiporen emazte Herodiasekin ezkontza zalapartatsua izan zuen. Herodiasekin ezkondu ahal izateko, bere emazte legitimoa eta nabateoen (hiriburua Petran zuen arabiar herria) errege zen Aretas IV.aren alaba zena arbuiatu zuen. Haserre bizian, Aretasek Herodes Antipasi eraso zion, eta orduko hartan Siriako erromatar gobernaria zen eta geroago erromatar enperadore izango zen Viteliok eragotzi zuen Herodesen erabateko porrota.
Herodes Antipasek bere aitaren eraikuntza lana jarraitu zuen. Seforis gotortu zuen eta bere hiriburu bihurtu; Perean Bet-Haramgo gotorlekua altxarazi zuen; eta, geroago, Tiberiades hiria (Tiberio erromatar enperadorearen omenez bataiatu zuena), Galileako itsasoaren ertzean, eta hiriburua hara eraman zuen (hiriak bere izena eman zion aintzirari, eta, denbora luzez, judu kulturagune handia izan zen). Dirudienez, Herodiasek konbentzituta, Kaligulagana jo zuen, berriki enperadore izendatua izan zena, Judeako koroa eskatzera, une horretan bere iloba zen Herodes Agripa I.aren eskuetan zegoena. Erantzun gisa, Agripak Kaligula enperadoreari idatzi zion: bere osaba Herodesi leporatu zion partiarrekin Erromaren aurkako aliantza sekretu bat adostu izana. Ondorioz, Kaligulak, 39an, Herodes Antipas eta haren emaztea Saint-Bertrand-de-Commingesa (Lugdunum Convenarum) erbesteratzea agindu zuen, eta urte hartan bertan hil zen Herodes.
Herodes Antipas Itun Berrian ageri da, Joan Bataiatzailearen hilketaren erantzule gisa, bere emazte Herodiasek konbentzituta (Markos 6:17-29, Mateo 14:3-12). Lukasen Ebanjelioan, Jesus Herodes Antipasen aurrean agertzen da, eta haren isekak jasaten ditu (Lukas 23:6-12).

## Erreferentziak

* ↑ Euskaltzaindia. 177. araua: Antzinateko pertsona-izenak eta izen mitologikoak (III). Bibliako pertsona-izenak. .
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q192950
* Multimedia: Herod Antipas / Q192950
# Hernán Urbina Joiro

Hernán Urbina Joiro (Valledupar, Kolonbia, 1965eko ekainaren 16a) kolonbiar humanista da, gaztetatik, poeta, kazetari, mediku, saiakeragile eta akademiko nabarmena.

## Biografia

Valledupar-eko Rosario Pumarejo de López ospitalean jaio zen 1965eko ekainaren 16an. 1967ko maiatzaren 3an, bere guraso eta anai-arrebekin San Juan del Cesar-era (La Guajira) Valledupar iparraldetik 55 bat kilometrora bizitzera joan zen bizitzera. 1983an Bogotara bidaiatu zuen Rosarioko Unibertsitatean medikuntza ikastera, non 1989an lizentziatu zen. 1989 eta 1990 artean Valleduparren landa-medikuntza amaitu ondoren, 1991ko urtarrilean Barne Medikuntzako espezializazio-ikasketak hasi zituen Bogotako Ospitale Militar Nagusian, eta garai hartan Merck Sharp and Dohme saria eman zioten XII. Kolonbiako Barne Medikuntzako Kongresuko lanik onenagatik, 1992an, eta Medikuntza Sari Nazionala Shyntesis-Kolonbiako Barne Medikuntzako Elkarteak Kolonbiako ikerketa-proiektu onenagatik 1993an
1994ko urtarrilean, Mexiko Hirira joan zen Salvador Zubirán Institutu Nazionalean Erreumatologiako azpiespezialitate bat ikastera. Bertan bere lan zientifikoak Erreumatologia aldizkari onenetan argitaratzen hasi zen , , baina Octavio Pazen lana ere ezagutu zuen, betirako sartu zuena literatur munduan. Mexiko da bere saiakeraren abiapuntua, kazetaritza-zutabeen, bere aldizkarien oinarria, bere ipuinen eta eleberrien idazketa. 1996an Kolonbiara itzuli eta bere lan humanistikoari ekin zion.

### Poesia

* Hambruna (1984)
* Caracazo (1989)
* Muro de Berlín (1989)
* Soldado (1991)
* Hija (2003)
* Escucha (2009)
* Mandela. Parte I. (2013)
* Mandela. Parte II. (2013)

### Ipuinak eta eleberriak

* Ocurrió (Ipuina, 2005)
* El Almirante del desierto (nobela, 2019)
* Awakened in Yesterday (Storybook (2019)

## Kanpo estekak

* Egilearen orri ofiziala
* Kolonbiako Medikuntza Akademia Nazionala
* Nova et Vetera aldizkaria. Rosarioko Unibertsitatea, Kolonbia
* Gabriel García Márquez Kazetaritza Iberoamerikar Berrirako Fundazioa
* Wikimedia Commons. Doako erabilera egilearen eta bere obraren irudiak
* Datuak: Q5896303
* Multimedia: Hernán Urbina Joiro / Q5896303
# Hero mantra

Hero mantra SextySexers nafar hard rock musika taldearen estudioko hirugarren diskoa da.

## Abesti zerrenda

Diskoa zortzi abestiz osatuta dago:
* Rotten my casiopea (4:50)
* Haginak agian (4:14)
* Zyklon birika (4:12)
* Kaktus rock (5:05)
* Behor begiak so (7:06)
* Hi otso (4:45)
* Tetsuo edo Melquiades (3:49)
* So we died (7:41)

## Musikariak
### Taldekideak

* Mikel Larratxe: ahotsa
* Julen Irazoki: gitarra
* Joseba Baleztena: gitarra
* Xiker Salaberria: baxua
* Iñaki Gonzalez: bateria

### Laguntzaileak

* Oskar Benas: gitarra
* Joseba Irazoki: gitarra
* Fernando Gimeno "Apoa": ahotsa

## Erreferentziak

* ↑ «Hero Mantra» Badok (Noiz kontsultatua: 2018-02-28).

## Kanpo estekak

* Datuak: Q61364142
# Hernán Siles Zuazo

Hernán Siles Zuazo (La Paz, 1914ko martxoaren 21a - Montevideo, 1996ko abuztuaren 6a) boliviar politikaria izan zen, Mugimendu Nazionalista Iraultzailearen sortzailea. Bi agintalditan izan zen Boliviako lehendakari: 1956-1960 eta 1982-1985 bitartean.

## Bizitza

Hernando Siles lehendakariaren semea zen. Lege-ikasketak egin zituen. Paraguairen kontrako Chacoko Gerran borrokatu zen (1932-1935), eta 1941. urtean, Mugimendu Nazionalista Iraultzailea sortu zuen, Víctor Paz Estenssororekin batera. Alderdi horrek bat egin zuen Gualberto Villarroel militarra agintari jarri zuen estatu-kolpearekin (1943-1946), eta Villarroel bere kargutik kendu zutenean, Silesek erbestera ihes egin behar izan zuen. Boliviara itzuli eta 1952ko iraultza abertzalearen alde agertu zen. Iraultza hari esker, Víctor Paz Estenssorok lehendakaritza eskuratu zuen, eta Siles lehendakariorde izan zen. Paz Estenssorok bere agintaldia amaitu ondoren, berriz, lehendakari izendatu zuten Siles, 1956an.
Gobernuaren buru zegoela, egonkortasun ekonomikoa lortzen saiatu zen, eta zenbait hitzarmen sinatu zituen Estatu Batuekin eta Nazioarteko Diru Funtsarekin. 1960an bere agintaldia amaitu ondoren, enbaxadore izan zen, eta 1964ko estatu-kolpearen ondoren, erbestera ihes egin behar izan zuen, berriro. Sorterrira itzuli zenean, Herritar Batasun Demokratikoa antolatu zuen, eta lehendakaritzarako hautagai izan zen, 1978, 1979 eta 1980. urteetan. 1980an berriro ihes egin zuen, militarren estatu-kolpearen ondorioz; baina 1982an militarrek agintea utzi eta Siles Zuazok berreskuratu zuen lehendakaritza. Agintaldi horretan, krisi ekonomikoari aurre egiteko murrizketak eta neurri gogorrak hartu zituen. 1985ean greba orokor batean gertatutako istiluen ondoren, dimisioa eman zuen, eta hauteskundeak aurreratu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q471313
* Multimedia: Hernán Siles Zuazo / Q471313
# Hero (1992ko filma)

Hero, Erresuma Batua eta Irlandan Accidental Hero (euskaraz Heroi edo Halabeharrezko Heroia) 1992ko Stephen Frears ingeles zinema zuzendariaren drama-komedia filma bat da. Dustin Hoffman, Geena Davis eta Andy García aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Hegazkin batek larrialdi lurrartzea izan eta Bernie Laplante (Dustin Hoffman) etxegabe eeta erdipurdiko lapurrak hegazkinean sartu eta bidaiari asko salabtuko ditu, eginkizun horretan zapata bat galduko duelarik, ondoren aurretik legearekin arazo asko dituenez desagertu egingo da. Autoa matxuratzean John Bubber (Andy García) delako gizon batek bere autoan jasoko du, Berniek Johni heroi bat izan nahi ez duela aipatuko dio, bere bizi filosofia "erradarraren azpitik hegan egitea" baita, hots, ardurarik gabe eta ezerri jaramonik egin gabe bere kaxa bizitzea. Gelditzen zaion zapata bakarrak ezertarako balio ez dionez, Berniek Laplanteri ezaguna duen behartsu hanka bakar bati eman diezaion lagako dio.
Albistea ezagutzera ematen denean, telebista kate batek Gale Gayley (Geena Davis) kazetariaren bidez hegazkin bidaiarien salbatzailearen nortasunaren bilaketari ekingo dio, harren berri duenari milioi bat dolarreko diru-saria eskeiniz. Une horretan Bernie lapurtutako kreditu txartelak trafikatzeagatik espetxean dago, bertan harridura handiz Bubber heroiaren papera antzeztu eta diru-sariaren jabe bilakatzen dela ikusiko du, Berniek laga zion zapata zuenez, Galek eta telebista kateak hegazkin bidaiariak salbatu zituen heroia izan zelako frogatzat hartzen baitu, honela gauetik eguneera Bubber heroi bilakatuko da.

## Aktoreak

* Dustin Hoffman: Bernard "Bernie" LaPlante
* Geena Davis: Gale Gayley
* Andy Garcia: John Bubber
* Joan Cusack: Evelyn
* Kevin J. O'Connor: Chucky
* Maury Chaykin: Winston
* Stephen Tobolowsky: James Wallace
* Christian Clemenson: Conklin
* Tom Arnold: Chick
* Cady Huffman: Leslie hegazkin azafata
* James Madio: Joey
* Martin Starr: Allen in Coma
* Jeff Garlin: News Vendor
* William Newman: milionaria
* Chevy Chase: Deke - Channel 4 News kateko zuzendaria (krediturik gabe)

## Kanpo estekak

* Hero filmaren IMDBko fitxa irakurgai (Ingelesez)
* Datuak: Q1305485
# Herodes Agripa I.a

Herodes Agripa I.a (hebreeraz: אגריפס‎; ?, K.a. 11–Caesarea Maritima, k. o. 44) Juduen erregea izan zen. Herodes Handiaren biloba. Galilea, Judea eta Samaria, hots, aitonaren mendeko lurraldeak bildu zituen bere erregetzaldian. Berenizeren aita. Bibliaren arabera (Eg 12:1-5), berak hilarazi zuen Jakue Handia apostolua, eta San Petri kartzelan sartu.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Lur entziklopedietatik hartua.
* Datuak: Q298636
* Multimedia: Herod Agrippa I / Q298636
# Hargesheim

Hargesheim Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 2.789 biztanle zituen 2,58 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q567710
* Multimedia: Hargesheim / Q567710
# Hargeisa

Hargeisa (somalieraz: Hargaysa; arabieraz: هرجيسا) Somaliako bigarren hiririk handiena, Woqooyi Galbeed eskualdean ere dagoena. Hargeisa Somalilandeko hiriburua ere bada, Somaliarekiko independente aldarrikaturiko eta de factozko estatua.. Britainiar Somaliland protekturatuaren garaian koloniako hiriburua izan zen
Hiria Galgodon (Ogo) ordokian kokaturiko haran batean dago eta 1.334 metroko altuera du. Neolito Aroko labar-pinturak gertu izateaz gain, Hargeisa merkatalgune nagusia da.

## Klima

Datu klimatikoak (Hargeisa Egal Nazioarteko aireportua/Madaarka Hargeysa ee Calaamiga (1347 AMSL)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 31 | 31 | 32 | 32 | 34 | 33 | 33 | 33 | 32 | 33 | 31 | 28 | 34 |
| Batez besteko tenperatura maximoa (°C) | 24 | 26 | 28 | 29 | 30 | 31 | 29 | 29 | 30 | 28 | 26 | 23 | 28 |
| Batez besteko tenperatura (ºC) | 17 | 19 | 21 | 22 | 23 | 24 | 23 | 23 | 23 | 21 | 19 | 17 | 21.0 |
| Batez besteko tenperatura minimoa (°C) | 11 | 12 | 15 | 16 | 17 | 17 | 17 | 17 | 17 | 15 | 13 | 12 | 15 |
| Erregistraturiko tenperatura minimoa (°C) | 2 | 2 | 3 | 6 | 11 | 11 | 10 | 10 | 10 | 7 | 4 | 4 | 2 |
| Pilatutako prezipitazioa (mm) | 2.5 | 2.5 | 25 | 53 | 53 | 66 | 33 | 79 | 56 | 20 | 2.5 | 2.5 | 391 |
| Prezipitazio egunak (≥ 1 mm) | 0 | 0 | 2 | 4 | 4 | 4 | 2 | 5 | 4 | 1 | 0 | 0 | 32 |
| Hezetasuna (%) | 63 | 58 | 58 | 56 | 57 | 54 | 53 | 53 | 53 | 52 | 58 | 66 | 57 |
| Iturria: Weatherbase ||||||||||||||

## Hiri eta herri senidetuak

* Omdurman (Sudan)
* Khartum (Sudan)

## Erreferentziak

* 1 2 Hargeisa
* ↑ Somaliland’s Quest for International Recognition and the HBM-SSC Factor
* ↑ Somalis in Minneapolis fall under FBI suspicion - Associated Press
* ↑ Weatherbase. (2012). Historical Weather for Hargeysa, Somalia, 1999-2011. .

## Kanpo estekak

* Hargeisako Udalaren webgunea
* Datuak: Q168652
* Multimedia: Hargeisa / Q168652
# Harford (New York)

Harford Ameriketako Estatu Batuetako inkorporatutako herri bat da. Cortland konderrian kokatuta dago, New York estatuan. 876 biztanle ditu, 24,18 kilometro koadroko azaleran banatuta.

## Ikus, gainera

* Cortland konderrian

## Kanpo estekak

* Datuak: Q3708773
# Harford konderria (Maryland)

Harford konderria (ingelesez: Harford County) Marylandko konderri bat da, Ameriketako Estatu Batuetan. Hiriburua Oakland da. 2010eko zentsuaren arabera 244.826 biztanle zituen, Harford kilometro koadroko azaleran.

## Geografia

Harford konderriak 1.364 kilometro koadro ditu. Horietatik 231,94 ura dira. Beste 1.132,06 lurra dira. Biztanleria dentsitatea 179,49 da.

## Demografia

2010eko zentsoan bizi ziren 244.826 pertsonetatik 202.617 txuriak edo hispanoak dira. Horietatik hispano edo latino kategorian 8.613 dira. 30.334 beltzak edo afroamerikarrak. 500 amerikar natiboak ziren eta 171 Hawaii edo Pazifikoko irletako natiboak. 5.774 asiarrak ziren. Bestelako arraza bat kategorian 280 biztanle daude. Bukatzeko euren burua arraza bat baino gehiagotan 5.150 pertsonek kokatzen zuten.

### Biztanleria piramidea
## Kanpo estekak

* Datuak: Q501284
* Multimedia: Harford County, Maryland / Q501284
# Hargarten

Hargarten Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 93 biztanle zituen 2 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q640163
* Multimedia: Hargarten (Eifel) / Q640163
# Honce

Honce Eslovakiako udalerri bat da, Rožňavako barrutian kokatuta. 8,07 km²ko azalera du eta 366 biztanle 2017ko datuen arabera.

## Historia

Idatzizko lehen aipamena 1318. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q953011
* Multimedia: Honce / Q953011